**ABSZTRAKT BEJELENTŐ ŰRLAP – ÚTMUTATÓ**

Kérjük, olvassa el figyelmesen az alábbi tájékoztatót összefoglaló elkészítése előtt!

A konferencia minden résztvevőjét biztatjuk **kutatási eredményeik, klinikai tapasztalataik, vagy egy-egy érdekes, kihívást jelentő betegük esetének bemutatására**.

A rendezvény fókusza az **innovatív diagnosztikus módszerek**en és **kezelési modalitások**on van, de szívesen látjuk **a standard protokollokkal szerzett tapasztalatok**at is.

A **lymphoproliferatív kórképek** teljes spektrumával, a **sejtterápiás kezelések**kel szeretnénk foglalkozni a tudományos ülésen.

Ugyanakkor **AML**, illetve **transzfuziológiai** szekciót is szervezünk.

**Kérjük, összefoglalót elsősorban a kongresszus témáiban jelentsen be.**

**TARTALMI KÖVETELMÉNYEK:**

A bejelentett előadás/poszter új, máshol még nem publikált anyagot tartalmazzon. Az összefoglalónak konkrét adatokat kell tartalmaznia a következő felosztásban:

* Bevezetés, Célkitűzés
* Anyag és módszer
* Eredmények
* Következtetés

***Esetismertetések*** *leadása folyó szövegként is lehetséges, a fenti tagolás mellőzésével.*

**FORMAI KÖVETELMÉNYEK:**

Az egységes formátumú megjelenés érdekében kérjük a következő útmutatók betartását:

* Összefoglalóját „Times New Roman” betűtípussal, 12 pontos betűmérettel, egyes sorközzel, **MAGYAR NYELVEN készítse** **el.** A szerzők listáját és a címet is magába foglalóan, a szóközökkel együtt maximum **2200 karakter** lehet nyelvenként külön-külön.
* Az absztrakt címe félkövérbetűkkel íródjon.
* A cím alá, egy sort kihagyva a szerző(k) neve kerüljön (Prof., Dr., és egyéb titulusok nélkül). Az egységes névmutató miatt a vezeték- és keresztnév megadása is szükséges minden szerzőnél! Húzza alá az előadó nevét a szerzők közül.
* Egy sort kihagyva, a következő sorban az intézet, osztály és a város szerepeljen. Különböző munkahelyekről érkező szerzőtársak esetén kérjük azokat arab számmal sorszámozni felső indexben. (A sorszámokat a szerzők neve mögött is kérjük megadni.)
* Egy sort kihagyva kezdődhet az összefoglaló. A szövegben használt rövidítéseket definiálni szükséges. A teljes szöveg bekezdések nélkül, egyes sorközzel, sorkizárt formátumban íródjon. Táblázatokat, grafikonokat tartalmazhat az összefoglaló. Képek, fotók nem kerülhetnek az összefoglalóba.
* a kongresszusra bejelentett absztraktjai közül csak egy tartható meg előadásként, a többit poszter formájában kérjük elkészíteni a bírálat szerint.

**Figyelem! Az elfogadott absztraktokat javítás és változtatás nélkül, a szerzők által benyújtott tartalommal és formában tesszük közzé az absztrakt összefoglalóban!**

**BEKÜLDÉSI TUDNIVALÓK:**

Kérjük, elkészült összefoglalóját a [www.lymphoma2022.hu](http://www.lymphoma2022.hu) weboldalon a „Dokumentum feltöltése” menüben elektronikus formában nyújtsa be, MS Word fájlként tallózva.

A határidőt követően küldött összefoglalót nem áll módunkban elfogadni.

A weboldalra csak a „Saját fiók”-ba történő belépés után lehet dokumentumot feltölteni! Amennyiben az oldalon még nem hozott létre egy saját fiókot, először kérjük regisztráljon a weboldalon!

Az absztrakt beküldése nem jelent automatikus regisztrációt a konferenciára! A rendezvényre a [www.lymphoma2022.hu](http://www.lymphoma2022.hu) weboldalon lehet 2022. június 15-től online regisztrálni!

A Kongresszus tudományos bizottsága fenntartja a jogát arra, hogy a beérkezett összefoglalók száma és témája szerint dönt előadás, illetve poszter szekcióba történő besorolásról. Erről értesítést küldünk.

**Az összefoglalók beérkezési határideje: 2022. július 8.**

**A Tudományos Bizottság az előadásokat, illetve a posztereket 2022. július 30-ig elbírálja. A döntésről mindenkit e-mailben értesítünk.**

**ABSZTRAKT BEJELENTŐ ŰRLAP**

**ADATOK:**

Prof. ❒ Dr. ❒

Név:

Munkahely:

Osztály:

Levelezési cím: Munkahelyi ❒ Otthoni ❒

Irányítószám: Város:

Utca, hsz. / Pf.:

Tel.:

E-mail:

**ELŐZETES PREZENTÁCIÓS IGÉNY:**

|  |  |
| --- | --- |
| ❒ ELŐADÁS | ❒ POSZTER |

**ANYAGI ÉRDEKELTSÉG:**

# ❒ A szerzőknek nincs anyagi érdekeltségük az absztraktban és az előadásban érintett eljárásokkal, termékekkel kapcsolatban.

❒ A kongresszusra beküldött absztraktot, illetve az abban leírt munkát, kutatást, eljárást a következő cég támogatta:
*Kérjük a prezentáció első diáján jelezni!*

**MINTA:**

|  |
| --- |
| **Cím**Szerző1, társszerző21A szerző munkahelye, város, 2a társszerző munkahelye, városÖsszefoglaló anyaga……… |